Влада је 13. марта 2020. године донела Закључак о образовању Кризног штаба за сузбијање заразне болести COVID-19. Наведеним актом утврђен је задатак Кризног штаба за сузбијање заразне болести COVID-19 и његов састав.

 Правни основ за доношење Закључка о образовању Кризног штаба за сузбијање заразне болести COVID-19 садржан је у Закону о Влади (чл. 33 и 43). У члану 33 став 2 Закона о Влади утврђено је да Влада може да образује повремена радна тела ради разматрања појединих питања из своје надлежности и давања предлога, мишљења и стручних образложења, у члану 33 став 3 да се актом о образовању таквог тела утврђује и његов задатак и састав, а у члану 43 став 3 истог закона ‒ да кад не доноси друге акте, Влада доноси закључке.

 По Уставу Републике Србије, Влада је носилац извршне власти у Републици Србији (члан 122 Устава). Влада утврђује и води политику Републике Србије, извршава законе Народне скупштине, доноси уредбе и друге опште акте ради извршавања закона, предлаже Народној скупштини законе, усмерава и усклађује рад органа државне управе и врши надзор над њиховим радом (члан 123 Устава). Наведене надлежности Влада остварује у свим областима друштвеног живота, па и у области заштите становништва од заразних болести. На пример, по Закону о заштити становништва од заразних болести, у случajу oпaснoсти oд зaрaзнe бoлeсти кoja у вeћoj мeри мoжe угрoзити становништво Рeпубликe Србије, Влaдa мoжe тaкву бoлeст прoглaсити зaрaзнoм бoлeшћу чиje je спрeчaвaњe и сузбиjaњe oд интeрeсa зa Рeпублику Србију и oдрeдити oдгoвaрajућe мeрe, услове, нaчин спрoвoђeњa, извршиоце и срeдствa зa спрoвoђeњe (члан 6 став 1 наведеног закона).

 Ради успешнијег вршења својих надлежности, Влада може, у складу са наведеним одредбама члана 33 ст. 2 и 3 Закона о Влади, у свим областима, па и у области заштите становништва од заразних болести, образовати радна тела која разматрају поједина питања из надлежности Владе и која дају Влади предлоге, мишљења и стручна образложења. Та могућност прецизирана је и у Пословнику Владе, па је у члану 22 став 1 предвиђено да Влада може да образује повремено радно тело (савет, радну групу, експертску групу итд.) да би разматрало поједина питања из њене надлежности и давало предлоге, мишљења и стручна образложења.

 У складу са наведеним, Влада је образовала Кризни штаб за сузбијање заразне болести COVID-19. Непосредан правни основ за образовање Кризног штаба за сузбијање заразне болести COVID-19 садржан је, како је већ речено, у Закону о Влади (чл. 33 и 43).

Састав Кризни штаб за сузбијање заразне болести COVID-19

Коруководиоци Кризног штаба су:

 -Ана Брнабић, председник Владе;

 -др Златибор Лончар, министар здравља;

-проф. др Сања Радојевић Шкодрић, в.д. директора Републичког фонда за здравствено осигурање;

 -проф. др Зоран Гојковић, покрајински секретар за здравство.

Чланови Кризног штаба су:

* др Горан Стевановић, директор Kлинике за инфективне и тропске болести ''Проф. др Коста Тодоровић'' Клиничког центра Србије;
* др Верица Јовановић, в.д. директора Института за јавно здравље Србије „Др Милан Јовановић Батут“;
* проф. др Бранислав Несторовић, дечји пулмолог;
* проф. др Владимир Петровић, директор Института за јавно здравље Војводине;
* проф. др Мијомир Пелемиш, бивши начелник Kлинике за инфективне и тропске болести ''Проф. др Коста Тодоровић'' Клиничког центра Србије;
* проф. др Бранислав Тиодоровић, бивши директор Института за јавно здравље у Нишу;
* др Предраг Кон, Градски завод за јавно здравље у Београду;
* др Снежана Јовановић, директор Службе за микробиологију Клиничког центра Србије,
* проф. др Тања Јовановић, продекан Медицинског факултета Универзитета у Београду,
* проф. др Зоран Радојичић, градоначелник града Београда,
* Зоран Ђорђевић, министар за рад, запошљавање, борачка и социјална питања,
* Небојша Стефановић, министар унутрашњих послова,
* проф др Славица Ђукић Дејановић, министар без портфеља задужена за демографију и популациону политику,
* проф. др Зорана Михајовић, потпредседница Владе и министарка грађевинарства, саобраћаја и инфраструктуре,
* Александар Вулин, министар одбране
* Владан Вукосављевић, министар културе и информисања;
* Вања Удовичић, министар омладине и спорта;
* Младен Шарчевић, министар просвете, науке и технолошког развоја;
* проф. др Владимир Поповић, државни секретар у Министарству просвете, науке и технолошког развоја,
* Радомир Илић, државни секретар у Министарству правде,
* Предраг Марић, помоћник министра унутрашњих послова и начелник Сектора за ванредне ситуације,
* Жељко Петровић, бригадни генерал, начелник Управе за обуку и доктрину Војске Србије,
* Милош Поповић, шеф кабинета председника Владе,
* Тамара Стојчевић, заменик генералног секретара Владе,
* Петар Јањић, помоћник генералног секретара Владе,
* Дејан Царевић, директор Управе за извршење кривичних санкција у Министарству правде,
* Жељко Ћургуз, Републички секретаријат за законодавство.

Додатно ангажована стручна лица која учествују у раду Кризног штаба за сузбијање заразне болести COVID-19:

* проф. др Дарија Кисић Тепавчевић / Институт за јавно здравље Србије „Др Милан Јовановић Батут“, заменица директора
* Милош Вучевић / градоначелник Новог Сада
* Дарко Булатовић / градоначелник Ниша
* Душан Козарев / Канцеларија за КиМ, заменик директора
* Др Берислав Векић / Министарство здравља, државни секретар
* Ненад Доловац / Министарство пољопривреде
* Светлана Филиповић / Торлак
* Срђа Јанковић / Клиника „Тиршова“, имунолог
* Весна Мијуцић / Институт за трансфузију крви
* Мишо Коларевић / Ветеринарски завод Краљево
* Драгана Деспот / Завод за биоциде и медицинску екологију
* Проф. Миодраг Стојановић / ИЗЈЗ Ниш, директор
* Биљана Зекавица / МИНРЗС, начелник социјалне инспекције
* Др Татјана Пекмезовић / Медицински факултет – продекан